open-index/open-wikipedia-markdown huggingface dataset:
রিভিলড রেকর্ডিংস

**রিভিলড রেকর্ডিংস**, (সংক্ষেপে **রিভিলড** নামেও পরিচিত) একটি ডাচ রেকর্ড লেবেল যা হার্ডওয়েল ২০১০ সালে প্রতিষ্ঠা করেন। নেদারল্যান্ডস এর ব্রেডাতে এর হেডকোয়ার্টার অবস্থিত।

## ইতিহাস
২০১০ সালের ১১ এপ্রিল ইলেক্ট্রনিক মিউজিক প্রযোজক ও ডিজে হার্ডওয়েল রিভিলড রেকর্ডিংস প্রতিষ্ঠা করেন। রিভিলড মূলত বিগ রুম হাউস, প্রগ্রেসিভ হাউস এবং ইলেক্ট্রো হাউস ধরনের সংগীত প্রকাশ করে।

২০১৫ সালে রিভিলড তাদের রেডিও শো, রিভিলড রেডিও শুরু করে, যা প্রতি সপ্তাহে লেবেলের একেকজন আর্টিস্ট দ্বারা পরিচালিত হয়।

২০১৮ সালে রিভিলড ইলেক্ট্রো পপ সংগীতকে প্রাধান্য দিয়ে তাদের সাব-লেবেল, জেমস্টোন রেকর্ডস এর যাত্রা শুরু করে।

## তথ্যসূত্র


বিষয়শ্রেণী:রেকর্ড লেবেল
রিয়াল মাদ্রিদ রাগবি

**রিয়াল মাদ্রিদ রাগবি** ছিলো রিয়াল মাদ্রিদ ফুটবল ক্লাবের রাগবি ইউনিয়ন শাখা। এটি ১৯২৪ সালে চালু করা হয়। তবে ১৯৪৮ এই শাখাটি বন্ধ করে দেওয়া হয়।

## ইতিহাস

রিয়াল মাদ্রিদের রাগবি বিভাগটি ক্লাবের কিছু তরুণ সদস্য দ্বারা প্রতিষ্ঠিত হয়েছিল, তাদের মধ্যে সাবেক ফুটবলার ইউলজিও আরাঙ্গুরিন উল্লেখযোগ্য। ১৯২৫ সালের ১০ জানুয়ারি দলটি স্টেডিয়াম মেট্রোপলিটোনোতে তাদের প্রথম ম্যাচটি আতলেতিকো মাদ্রিদের বিপক্ষে খেলেছিল, যা রিয়াল মাদ্রিদ ২৭-০ গোলে জিতেছিল। অস্তিত্বের প্রথম বছরগুলিতে রিয়াল মাদ্রিদ রাগবি চ্যামার্তিন, এল এস্তাদিও, এল ক্যাম্পো দে লস সুইয়োজোস এবং কনিলজাসের মতো বিভিন্ন স্থানে খেলেছিলেন।

## অর্জন
* **কোপা দেল রে** = ১৯৩৪

## তথ্যসূত্র

বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:স্পেনীয় রাগবি ইউনিয়ন দল
বিষয়শ্রেণী:বিলুপ্ত রাগবি ইউনিয়ন দল
সঞ্জু যাদব

**সঞ্জু যাদব** হলেন একজন ভারতীয় নারী ফুটবলার যিনি ভারত মহিলা লিগে আলাখপুর এবং ভারত জাতীয় মহিলা ফুটবল দলে খেলেন।

## কর্মজীবন
যাদব আলাখপুর গ্রামে জন্মগ্রহণ করেন, দশ বছর বয়সে ফুটবল খেলতে শুরু করেছিলেন যাতে তার পরিবারের জন্য বৃত্তি ও অর্থ লাভ করা যায়। তিনি প্রধানত তার গ্রাম এবং ভারত জাতীয় দলের সঙ্গে প্রশিক্ষণ করেন। অক্টোবরে ২০১৬ সালে, আলাখাপউর ভারতীয় মহিলা লিগের প্রাথমিক পর্যায়ে অংশ নেয়।সেখানে সঞ্জু আলাখপুরের হয়ে খেলেন। ১৭ অক্টোবর ২০১৬ তারিখে তিনি বডি লাইনের বিরুদ্ধে ক্লাবের জন্য হ্যাট্রিক করেন। এটি তার দলের ৪-০ জয়ের জন্য সাহায্য করেছিল। লিগের প্রাথমিক পর্যায়ে তিনি শীর্ষ স্কোরার হিসাবে আবির্ভূত হন। ১১ গোল করেন এবং তার দলকে প্রাথমিক পর্ব থেকে প্রতিযোগিতার চূড়ান্ত পর্বে খেলার যোগ্যতা অর্জনে সহায়তা করেন। মহিলা লিগের চূড়ান্ত পর্বে তিনি তিনবার গোল করে সেমিফাইনালে অংশ নিতে তার দলকে সহায়তা করেন।
২১ ডিসেম্বর ২০১৬, ক্লাব ও দেশ উভয়ে তার ভালো প্রদর্শনীর জন্য, যাদবকে সর্ব ভারতীয় ফুটবল ফেডারেশন কর্তৃক ইমার্জিং প্লেয়ার অফ দ্য ইয়ার নামে অভিহিত করা হয়েছিল।

## আন্তর্জাতিক
যাদব ফেব্রুয়ারি ২০১৬ তে,২০১৬ দক্ষিণ এশীয় গেমসের জন্য ভারত জাতীয় মহিলা ফুটবল দলের স্কোয়াডে জায়গা পান। ১৩ ফেব্রুয়ারি তিনি বাংলাদেশ জাতীয় মহিলা ফুটবল দলের বিপক্ষে আন্তর্জাতিক অভিষেক এবং প্রথম গোল করেন।তিনি চতুর্থ গোলটি করেন,ভারত ৫-১ গোলে জয় পায় এবং স্বর্ণপদক ম্যাচের জন্য উত্তীর্ণ হয় দুইদিন পর, শিলং এর জওহরলাল নেহেরু স্টেডিয়ামে নেপাল জাতীয় মহিলা ফুটবল দলের বিপক্ষে ৬৯ মিনিটে বদলি খেলোয়াড় হিসেবে নামেন।সেই ম্যাচ জয়ের ফলে ভারত প্রতিযোগিতায় শিরোপা অর্জন করতে সক্ষম হয়।
### আন্তর্জাতিক গোল

## তথ্যসূত্র

বিষয়শ্রেণী:ভারতীয় নারী
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ফুটবলার
বিষয়শ্রেণী:ভারতের আন্তর্জাতিক নারী ফুটবলার
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:১৯৯৭-এ জন্ম
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:হরিয়ানার ফুটবলার
বিষয়শ্রেণী:হরিয়ানার নারী ক্রীড়াবিদ
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বিষয়শ্রেণী:২০২৬ এএফসি নারী এশিয়ান কাপ
বিষয়শ্রেণী:২০২৬ এএফসি নারী এশিয়ান কাপের খেলোয়াড়
ওকোনোমিয়াকি

**ওকোনোমিয়াকি** () হলো একটি জাপানি সুস্বাদু প্যানকেক যেটায় বিভিন্ন রকমের উপাদান থাকে। এই নামটার উৎপত্তি যে দুটি শব্দ থেকে হয়েছে সেগুলো হলো, "*ওকোনোমি*" অর্থাৎ "যেমন খুশি" এবং "*ইয়াকি*'"**'' অর্থাৎ "রান্না করা"। জাপানের বিভিন্ন অঞ্চলে এটার "টপিং" ও [[পিটালি]]র প্রভেদ দেখা যায়।

<br />**'''
* Okonomiyaki কি? - ওকোনোমিয়াকি একটি সংক্ষিপ্তসার। হিরোশিমার ওকোনোমিয়াকি ও ওকোনোমিয়াকি সস এর ইতিহাস।

বিষয়শ্রেণী:জাপানি রন্ধনশৈলী
বিষয়শ্রেণী:ইউআরএল ছাড়া ও বিন্যাসসহ উদ্ধৃতি ব্যবহার করা পাতা
বিষয়শ্রেণী:জাপানি ভাষার লেখা রয়েছে এমন নিবন্ধ
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:অপর্যালোচিত অনুবাদসহ পাতা
মেনেমেন

**মেনেমেন** একটি ঐতিহ্যগত তুর্কী খাবার  যাতে ডিম, টমেটো, কাঁচা লঙ্কা/মরিচ, গোল মরিচ এবং লাল লঙ্কা/মরিচ, জলপাই তেল বা সূর্যমুখী তেল অন্তর্ভুক্ত। এছাড়াও তুর্কী পনির এবং পাস্তিরমা উপকরণ হিসেবে যুক্ত হতে পারে।

সাধারণভাবে জলখাবার এর সময় মেনেমেন রুটির সাথে খাওয়া হয়।

## তথ্যসূত্র

বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:তুর্কি রন্ধনশৈলী
বিষয়শ্রেণী:ডিমের পদ
বিষয়শ্রেণী:সকালের নাস্তার পদ
বিষয়শ্রেণী:টমেটোর খাবার
ডাটাবেজ অ্যাপ্লিকেশন

**ডাটাবেজ অ্যাপ্লিকেশন** হলো এক ধরণের কম্পিউটার প্রোগ্রাম যার প্রাথমিক উদ্দেশ্য হলো কোনো কম্পিউটার-ভিত্তিক তথ্যভাণ্ডারে (ডাটাবেজ) ডেটা যোগ করা এবং সেখান থেকে ডেটা পুনরুদ্ধার করা। সময়ের সাথে সাথে এই অ্যাপ্লিকেশনগুলির নকশা এবং কার্যকারিতায় ব্যাপক পরিবর্তন এসেছে, যা বিভিন্ন ব্যবহারকারীর চাহিদা এবং প্রযুক্তিগত অগ্রগতির সাথে সামঞ্জস্যপূর্ণ।

## ঐতিহাসিক প্রেক্ষাপট ও বহু-ব্যবহারকারীর সমর্থন

প্রথম দিকে, ডাটাবেজ অ্যাপ্লিকেশনগুলি বিশেষায়িত উদ্দেশ্যে তৈরি করা হত। এর উল্লেখযোগ্য উদাহরণ হলো অ্যাকাউন্টিং সিস্টেম এবং বিমান সংস্থাগুলির রিজার্ভেশন সিস্টেম, যেমন ১৯৫৭ সালে নির্মিত এসএবিআরই (SABRE)। এই অ্যাপ্লিকেশনগুলি মূলত নির্দিষ্ট ধরণের ডেটা পরিচালনা এবং প্রক্রিয়াকরণের জন্য ডিজাইন করা হয়েছিল এবং এদের ব্যবহারকারী সংখ্যা সাধারণত সীমিত থাকত।

আধুনিক ডাটাবেজ অ্যাপ্লিকেশনগুলি বহু-ব্যবহারকারী এবং বহু-কার্যকরী হওয়ার দিকে বিকশিত হয়েছে। এগুলি একই সময়ে একাধিক ব্যবহারকারীর কাছ থেকে ডেটা সম্পর্কিত বিভিন্ন অনুরোধ গ্রহণ করতে এবং ডেটা হালনাগাদের কাজ দ্রুত ও দক্ষতার সাথে সম্পন্ন করতে পারে। পূর্বে, ১৯৭০-এর দশকে, এই ধরণের কার্যকারিতা মেইনফ্রেম কম্পিউটারের সাথে যুক্ত আইবিএম টার্মিনালগুলির মাধ্যমে অর্জিত হত। ১৯৮০-এর দশকে ব্যক্তিগত কম্পিউটারের ব্যাপক ব্যবহারের ফলে, ক্লায়েন্ট-সার্ভার মডেল জনপ্রিয়তা লাভ করে, যেখানে ব্যক্তিগত কম্পিউটারগুলি নেটওয়ার্কের মাধ্যমে একটি কেন্দ্রীয় ডাটাবেজ সার্ভারের সাথে যোগাযোগ স্থাপন করে ডেটা অ্যাক্সেস এবং পরিচালনা করতে পারত।

## ওয়েব ইন্টারফেসের আবির্ভাব ও সুবিধা

১৯৯০-এর দশকের মাঝামাঝি সময় থেকে ওয়েব ইন্টারফেসের মাধ্যমে ডাটাবেজ অ্যাপ্লিকেশন তৈরি করা একটি গুরুত্বপূর্ণ পরিবর্তন নিয়ে আসে। এর ফলে ব্যবহারকারীদের তাদের কম্পিউটারে আলাদাভাবে কোনো সফটওয়্যার ইনস্টল করার প্রয়োজনীয়তা হ্রাস পায় এবং তারা কেবল একটি ওয়েব ব্রাউজারের মাধ্যমেই অ্যাপ্লিকেশনগুলি ব্যবহার করতে সক্ষম হন। ওয়েব-ভিত্তিক ডাটাবেজ অ্যাপ্লিকেশনগুলির প্রধান সুবিধা হলো, এগুলি বিভিন্ন ডিভাইস এবং অপারেটিং সিস্টেমে সামঞ্জস্যপূর্ণভাবে কাজ করতে পারে। এর প্রাথমিক উদাহরণগুলির মধ্যে উল্লেখযোগ্য হলো অ্যামাজন (amazon.com), যা ওরাকল রিলেশনাল ডাটাবেজ ম্যানেজমেন্ট সিস্টেম ব্যবহার করত, ফটো.নেট (photo.net) অনলাইন সম্প্রদায় এবং ইবে (eBay)।

## তথ্যসূত্র

বিষয়শ্রেণী:উপাত্ত ব্যবস্থাপনা
বিষয়শ্রেণী:ডেটাবেজের ধরন
বিষয়শ্রেণী:ডেটাবেজ
বিষয়শ্রেণী:অ্যাপ্লিকেশন সফটওয়্যার
তপন চৌধুরী (গায়ক)

**তপন চৌধুরী** (জন্ম ৭ জানুয়ারি) হলেন একজন বাংলাদেশী গায়ক, গীতিকার, সুরকার এবং সঙ্গীতপরিচালক। তিনি সোল্‌স ব্যান্ডের সাবেক সদস্য। সত্তরের দশকের শেষভাগ থেকে তিনি সঙ্গীতের সঙ্গে সম্পৃক্ত। ১৯৭৯ সালে তিনি জনপ্রিয় ব্যান্ড দল ‘সোলস’-এর সঙ্গে যুক্ত হন। ‘মন শুধু মন ছুঁয়েছে’ তার জনপ্রিয় গানগুলোর মধ্যে অন্যতম। তার অন্য জনপ্রিয় গানগুলোর মধ্যে উল্লেখযোগ্য হলো—‘আমি সবকিছু ছাড়তে পারি’, ‘তুমি আমার প্রথম সকাল’, ‘আকাশের সব তারা ঝরে যাবে’, ‘আজ তুমি দূর বহু দূর’, ‘মন শুধু মন ছুঁয়েছে’, ‘কী কারণে কান্দ রে মন’, ‘মাটির ইঞ্জিন এই দেহটা পুইড়া হইল কালা’, ‘মনে বড় আশা ছিল যাব মদিনায়’, ‘রাত কেটে যায় একা নিরালায়’, ‘যতবার দীপ জ্বালি জানি না সে দীপ কেন নিভে যায়' ও ‘আমি দেবদাস হতে পারব না’ ইত্যাদি।

## সঙ্গীত জীবন
১৯৭৯ সালে বাংলাদেশ টেলিভিশনে ‘মন শুধু মন ছুঁয়েছে’ গানটি পরিবেশন করার পর সেটি ব্যাপক জনপ্রিয়তা পায়। পরবর্তীতে ১৯৮১ সালে সোলস তাদের প্রথম অ্যালবামেও গানটি প্রকাশ করে। ১৯৮৪ অথবা ১৯৮৫ সালে তার নিজ নামে তার প্রথম একক অ্যালবাম ‘তপন চৌধুরী’ মুক্তি পায়। সোলস-এর সাথে ২২ বছর কাজ করার পর তিনি একক সঙ্গীতশিল্পী হিসেবে কাজ শুরু করেন। তিনি প্রায় ৩০০টি চলচ্চিত্রের গানে কণ্ঠ দিয়েছেন। ১৯৯০-এর দশকের পর তিনি বেশ কয়েক বছর সঙ্গীত জীবন থেকে দূরে সরে যান তবে ২০১৭ সালে পুনরায় ‘ফিরে এলাম’ একক অ্যালবাম প্রকাশ করেন।

## ব্যক্তিগত জীবন
তিনি সোমা চৌধুরীর সাথে বিবাহিত এবং তার সাথে একটি পুত্র সত্যম রয়েছে। তারা মন্ট্রিয়েল, অন্টারিও, কানাডাতে থাকে।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:চট্টগ্রাম জেলার সঙ্গীতশিল্পী
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:সেরা গায়ক বিভাগে মেরিল-প্রথম আলো পুরস্কার বিজয়ী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:২১শ শতাব্দীর বাংলাদেশী গায়ক
পশ্চিমবঙ্গ বিধানসভা নির্বাচন, ১৯৬২

**পশ্চিমবঙ্গ বিধানসভা নির্বাচন, ১৯৬২** হল ওই বছর ভারতের পশ্চিমবঙ্গ রাজ্যে আয়োজিত বিধানসভার নির্বাচন।

## রাজনৈতিক দল
নির্বাচনের আগে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি ও বিপ্লবী সমাজতন্ত্রী দল একত্রে সংযুক্ত বামফ্রন্ট নামে একটি নির্বাচনী জোট গঠন করেছিল।

## ফলাফল

## তথ্যসূত্র

বিষয়শ্রেণী:১৯৬২-এ ভারত
বিষয়শ্রেণী:১৯৬০-এর দশকে পশ্চিমবঙ্গ
বিষয়শ্রেণী:১৯৬২-এ ভারতে রাজ্য বিধানসভা নির্বাচন
সিঙ্গাইর পাইলট উচ্চ বিদ্যালয়

**সিঙ্গাইর পাইলট উচ্চ বিদ্যালয়** বাংলাদেশের মানিকগঞ্জ জেলার সিংগাইর শহরের একটি মাধ্যমিক বিদ্যালয়। এটি মানিকগঞ্জ জেলার, সিঙ্গাইর উপজেলার সিঙ্গাইর পৌরসভার 
সন্নিকটে সিংগাইর শহরে অবস্থিত। এটি ১৯৪০ সালে প্রতিষ্ঠিত। স্কুলটিতে ৬ষ্ঠ থেকে ১০ম শ্রেণী পর্যন্ত শিক্ষা দেয়া হয় যেখানে মেয়েরা প্রভাতি ও ছেলেরা দিবা শাখায় অধ্যায়ন করে। এস এস সি পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে ঢাকা শিক্ষা বোর্ডে সেরা দশের মধ্যে অবস্থান করছে। স্কুলটিতে প্রায় ৫১০০ শিক্ষার্থী অধ্যয়ন করে।

## তথ্যসূত্র
মুসলিম নারী (বিবাহ সংক্রান্ত অধিকার সুরক্ষা) বিল, ২০১৮

## অগ্রদূত
### সুপ্রিম কোর্টের রায়
ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারত মোদির সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল।

### [[মুসলিম নারী (বিয়ে সংক্রান্ত অধিকার সুরক্ষা) বিল, ২০১৭]]
২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে। মোদির সরকার মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ বিল প্রণয়ন করে। এই বিলটি কথিত, লিখিতভাবে বা ইমেল, এসএমএস এবং ইনস্ট্যান্ট ম্যাসেঞ্জারগুলির মতো ইলেকট্রনিক উপায়ে তাৎক্ষনিক তিন তালাক (তালাক-ই-বিদাত) অবৈধ এবং অকার্যকর করে।
স্বামীর জন্য তিন বছরের কারাদণ্ডের শাস্তি রয়েছে।এই বিলটি লোকসভায় পাস করা হয়েছিল, কিন্তু বিরোধী দলীয় বিরোধীরা রাজ্যসভায় বাধা দেয়।

### [[মুসলিম নারী (বিয়ে সংক্রান্ত অধিকার সুরক্ষা) অধ্যাদেশ, ২০১৮]]
২০১৮ সালের ১৯ সেপ্টেম্বর, এসসি সত্ত্বেও তৎকালীন তিন তালাকের অভ্যাস অব্যাহত ছিল উদ্ধৃত করে, তাই সরকার এই আইনটি অবৈধ এবং বাতিল করার জন্য একটি অধ্যাদেশ জারি করে।.

## মুসলিম নারী (বিবাহ সংক্রান্ত অধিকার সুরক্ষা) বিল, ২০১৮
আইনত, পুনর্বিবেচনার ছয় সপ্তাহের মধ্যে সংসদ যদি তাদের অনুমোদন না দেয় বা উভয় কক্ষ দ্বারা গৃহীত সিদ্ধান্ত বাতিল না করেও একটি অধ্যাদেশ পরিচালনা করতে পারে।মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ কে প্রতিস্থাপিত করার জন্য লোকসভায় আইন মন্ত্রী রবি শংকর প্রসাদ কর্তৃক মুসলিম নারী (বিবাহ সংক্রান্ত অধিকার সুরক্ষা) বিল, ২০১৮ প্রণয়ন করা হয়।

### ধারাসমূহ
ধারাগুলো হচ্ছে: 
* কথিত, লিখিতভাবে বা ইমেল, এসএমএস এবং ইনস্ট্যান্ট ম্যাসেঞ্জারগুলির মতো ইলেকট্রনিক উপায়ে তাৎক্ষনিক তিন তালাক (তালাক-ই-বিদাত) অবৈধ এবং অকার্যকর হবে। 
* তাৎক্ষনিক তিন তালাকের জন্য অপরাধ হিসেবে অনূর্ধ্ব ৩ বছরের জেল এবং জরিমানা করা হবে। জরিমানা ম্যাজিস্ট্রেট কর্তৃক নির্ধারিত হবে। 
* অপরাধটি তখনই বিবেচনা করা হবে যখন কেবলমাত্র স্ত্রী বা তার রক্ত সম্পর্কিত আত্মীয় দ্বারা তথ্যটি স্বীকারযোগ্য হবে।
* অপরধাটি জামিনযোগ্য নয়। কিন্তু এমন একটি ধারা আছে যাতে ম্যাজিস্ট্রেট জামিন দিতে পারবেন। তবে সেটি অবশ্যই স্ত্রীর শুনানির পরে হতে হবে এবং ম্যাজিস্ট্রেকে আশ্বস্ত করতে হবে জামিনের যথাযথ কারণ রয়েছে। 
* স্ত্রীকে একটি অস্তিত্ব ভাতা দিতে হবে। এর পরিমাণ ম্যাজিস্ট্রেট কর্তৃক নির্ধারিত হবে। 
* অপ্রাপ্তবয়স্ক সন্তানদের হেফাজত চাইতে পারেন। সেটি কীভাবে হবে তা ম্যাজিস্ট্রেট কর্তৃক নির্ধারিত হবে। 
* নারীর অনুরোধে (যার বিরুদ্ধে তালাক ঘোষণা করা হয়েছে) ম্যাজিস্ট্রেট দ্বারা সংহত করা যেতে পারে(অর্থাৎ আইনি মামলা বন্ধ করণ এবং বিরোধ নিষ্পত্তি করুণ)।

### অবস্থা
বিলটি লোকসভায় ২৭ ডিসেম্বর ২০১৮ তে পাস হয়। কিন্তু বিলটি রাজ্যসভায় আটকে যায় বিরোধীদের একটি নির্ধারিত কমিটির কাছে পাঠানোর প্রসঙ্গে।

যেহেতু বিলটি পাস হয়নি সংসদীয় অধিবেশনে এবং ২০১৮ অধ্যাদেশটি ২২ জানুয়ারি ২০১৯ এ মেয়াদোত্তীর্ণ হয়, সরকার ১০ জানুয়ারী ২০১৯ এ অধ্যাদেশটি পুনর্বহাল করে। বাজেট অধিবেশনের সময় লোকসভায় পাস হলেও আবারো রাজ্যসভায় আটকে যায়। ফলস্বরূপ, সংসদ অধিবেশন বন্ধ হয়ে গেলে বিল আবার বিলুপ্ত হয়।

## তথ্যসূত্র

বিষয়শ্রেণী:ভারতে ইসলাম
বিষয়শ্রেণী:২০১৮-এ ভারত
মান্নান হীরা

**মান্নান হীরা মান্নান হীরার জন্ম ১৯৫৬ সালে, সিরাজগঞ্জ জেলায়** একজন বাংলাদেশী নাট্যকার ও চলচ্চিত্র নির্মাতা। ২০০৬ সালে তিনি নাটক শ্রেণীতে বাংলা একাডেমি সাহিত্য পুরস্কার লাভ করেন।

## কর্মজীবন
হীরা পথ নাটকের আন্দলনের সাথে যুক্ত আছেন দীর্ঘ দিন ধরে। বর্তমানে তিনি পথ নাটক পরিষদের সভাপতি ও আরণ্যক নাট্যদলের অধিকর্তা। তিনি প্রায় ১৫ টি নাটক লিখেছেন। উল্লেখযোগ্য নাটকগুলির মধ্যে আছে *লাল জমিন*, *ভাগের মানুষ*, *ময়ূর সিংহাসন*, *সাদা-কালো* ইত্যাদি। *মূর্খ লোকের মূর্খ কথা* মান্নান হীরা রচিত ও নির্দেশিত অন্যতম পথনাটক।
২০১৪ সালে তিনি সরকারের অনুদানে শিশুতোষ চলচ্চিত্র একাত্তরের ক্ষুদিরাম তৈরি করেন। এটি তার পরিচালিত প্রথম চলচ্চিত্র।
## সাহিত্যের অবদান
আরণ্যক নাট্যদলের সভাপতির দায়িত্ব পালন করেন। মান্নান হীরা রচিত উল্লেখযোগ্য নাটকগুলোর মধ্যে আছে ‘ক্ষুদিরামের দেশে’, ‘ফেরারী নিশান’, ‘আদাব’, ‘ঘুমের মানুষ’ ‘মৃগনাভি’, ‘শেকল’, ‘জননী বীরাঙ্গনা’, ‘মণিমুক্তা’, ‘একাত্তরের রাজকন্যা’, ‘মেহেরজান, ‘ফুটপাত’, ‘রেফারী’, ‘বাংলার বাদশা’, ‘সুখদৈত্য’, ‘লাল জমিন’ প্রভৃতি। একটা সময়ে এসে চলচ্চিত্রেও মনোযোগী হন তিনি। ‘একাত্তরের ক্ষুদিরাম’ চলচ্চিত্র নির্মাণ করেছিলেন মান্নান হীরা। তার আগে মান্নান হীরা ‘গরম ভাতের গল্প’ ও ‘৭১-এর রঙপেন্সিল’ নামে দুটি স্বল্পদৈর্ঘ্য ছবি পরিচালনা করেন।

## মৃত্যু
২০২০ সালে মারা যান।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী নাট্যকার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:১৯৫৬-এ জন্ম
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:আরণ্যক নাট্যদলের ব্যক্তিত্ব
সতীদাহ (প্রতিরোধ) আইন, ১৯৮৭

**সতীদাহ (প্রতিরোধ) আইন, ১৯৮৭** **সালে** সতীদাহ বহুদিনই এদেশে আইনত বন্ধ। কিন্তু রাজস্থানের কম বয়সী বিধবা রূপ কানোয়ারকে তার মৃত স্বামীর সঙ্গে করে দাহ করা হলে - এই নিয়ে ব্যাপক আন্দোলন শুরু হয়। এর ফলে ১৯৮৭ সালে সতীদাহ প্রথা নিরোধের একটি আইন পাশ করা হয়। এই আইনে বলা হয়েছে যে, সতীদাহ প্রথায় নারীদের স্বেচ্ছামৃত্যু হয় না, এটি একটি **হত্যাকান্ড**। এই সতীদাহ প্রথা অনুষ্ঠানের সঙ্গে যারা যুক্ত, তাদের সর্বোচ্চ শাস্তিদানের বিধান এই আইনে আছে। এছাড়া এ আইনে বলা হয়েছে যে, সতীদাহ প্রথাকে গৌরবান্বিত করার চেষ্টা করাও একটি অপরাধ বলে গণ্য করা হয়।  

## তথ্যসূত্র

বিষয়শ্রেণী:সামাজিক আইন
বিষয়শ্রেণী:রাজস্থান সরকার
বিষয়শ্রেণী:ভারতে বিধবাত্ব
বিষয়শ্রেণী:বাংলার সামাজিক ব্যবস্থা
বিবাহ আইন সংশোধনী বিল (ভারত)

**বিবাহ আইন সংশোধনী বিল**, এই বিবাহ আইন সংশোধনী (২০১০) বিলটি দু’বছর প্রাথমিক ভাবে মন্ত্রিসভার অনুমোদন নিয়ে রাজ্যসভায় পেশ হয়েছিল। তার পর সেটি সংসদীয় স্ট্যান্ডিং কমিটিতে যায়।  এত দিন পর্যন্ত আইনের চোখে ‘বিচ্ছেদযোগ্য’ কারণ হিসাবে বিবাহ-বহির্ভূত সম্পর্কের উপস্থিতি, নির্যাতন (শারীরিক ও মানসিক), মানসিক অসুস্থতা, একসঙ্গে না থাকা ইত্যাদির কথাই শুধু বলা ছিল। অথচ বাস্তবতার বিচারে বহু ক্ষেত্রেই দেখা যায়, উপরিউক্ত অভিযোগগুলি না থাকা সত্ত্বেও বহু ক্ষেত্রে মানসিক ব্যবধান অলঙ্ঘ্য হয়ে দাঁড়িয়েছে। গত কয়েক বছরে সুপ্রিম কোর্ট বারবারই ‘সম্পর্কে পাকাপাকি চিড় ধরে যাওয়া’কে বৈধ কারণ হিসেবে স্বীকৃতি দেওয়ার সুপারিশ করছিল।

## তথ্যসূত্র

বিষয়শ্রেণী:ভারতে বিয়ে আইন
বিষয়শ্রেণী:হিন্দু আইন
বিষয়শ্রেণী:হিন্দুধর্মের বিয়ে
বিষয়শ্রেণী:ভারতীয় পারিবারিক আইন
বিষয়শ্রেণী:লিঙ্গ সমতা
বিষয়শ্রেণী:ভারতের প্রস্তাবিত আইন
বিষয়শ্রেণী:হিন্দুধর্মে বিবাহ
বিষয়শ্রেণী:ভারতীয় পরিবার আইন
বিষয়শ্রেণী:লৈঙ্গিক সমতা
গুরকানওয়াল কৌর

**গুরকানওয়াল কাউর** পাঞ্জাব রাজ্যের একজন ভারতীয় রাজনীতিবিদ ।  ২০০২-২০০৭ থেকে কড়াল জালন্দর ক্যান্ট বিধানসভা কেন্দ্রের প্রতিনিধিত্ব করেন।  কাউর ভারতীয় জাতীয় কংগ্রেস থেকে ছিলেন, কিন্তু ২০১৭ সালে তিনি ভারতীয় অর্থমন্ত্রী অরুণ জেটলি এবং পাঞ্জাবের বিজেপি সভাপতি বিজয় সাম্প্লার উপস্থিতিতে ভারতীয় জনতা পার্টিতে যোগ দেন। 

## পরিবার
কাউর ভাই তেজ প্রকাশ সিং পাঞ্জাব সরকারের একজন মন্ত্রী ছিলেন এবং ১৯৯২-১৯৯৫ সাল থেকে তার পিতা বায়ত সিং পাঞ্জাবের মুখ্যমন্ত্রী ছিলেন । 

## আরো দেখুন

* পাঞ্জাবের রাজনৈতিক পরিবার, ভারত

## বহিঃসংযোগ

* ভারতের নির্বাচন কমিশন পাঞ্জাব রাজ্য নির্বাচন ২০০২ 
* পাঞ্জাব বিধানসভা নির্বাচনে ২০০২ সালের বিজয়ী

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:জলন্ধরের ব্যক্তি
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:পাঞ্জাব (ভারত) বিধানসভার সদস্য ২০০২-২০০৭
বিষয়শ্রেণী:২১শ শতাব্দীর ভারতীয় নারী রাজনীতিবিদ
পোয়াঁত-নোয়ার

**পোয়াঁত-নোয়ার** () বা স্থানীয় কঙ্গো ভাষায় **এনজিঞ্জি** (Ndindi) রাজধানী ব্রাজাভিলের পরেই কঙ্গো প্রজাতন্ত্রের দ্বিতীয় বৃহত্তম শহর, এবং ২০০৪ সাল থেকে একটি স্বায়ত্বশাসিত বিভাগ। এর পূর্বে এটি  কুইলু অঞ্চলের (বর্তমানে একটি পৃথক বিভাগ) রাজধানী ছিল। এটি পোয়াঁত-নোয়ার উপসাগর এবং আটলান্টিক মহাসাগরের মধ্যকার অন্তরীপে অবস্থিত। পোয়াঁত-নোয়ার দেশের প্রধান বাণিজ্য কেন্দ্র এবং এর জনসংখ্যা ৭,১৫,৩৩৪ (২০০৭), সমগ্র মহানগরকে বিবেচনা করলে যা ১০ লক্ষেরও বেশি দাঁড়ায়।

## জলবায়ু

কোপেন জলবায়ু শ্রেণিবিন্যাসে পোয়াঁত-নোয়ারকে একটি ক্রান্তীয় আর্দ্র-শুষ্ক জলবায়ু অঞ্চল হিসেবে দেখানো হয়। শহরটিতে অক্টোবর থেকে এপ্রিল পর্যন্ত বর্ষা ঋতু বিদ্যমান থাকে, বাকি ৬মাস হেমন্ত ঋতু বিরাজ করে। পোয়াঁত-নোয়ারে বছরে প্রায়  বৃষ্টিপাত হয়। শুষ্ক মৌসুমে তাপমাত্রা কিছুটা শীতল থাকে এবং গড় তাপমাত্রা প্রায় ২৪ডিগ্রি সেলসিয়াসে হয়ে থাকে। বর্ষা মৌসুমের সময় গড় তাপমাত্রা প্রায় ২৮ডিগ্রি সেলসিয়াসে ওঠে।

## তথ্যসূত্র

## বহিঃসংযোগ

* Decalo S., Thompson V. & Adloff R. 1984. *Historical dictionary of Congo* Pg 244-245. USA: The Scarecrow Press, Inc.

বিষয়শ্রেণী:পোয়াঁত-নোয়ার
বিষয়শ্রেণী:কঙ্গো প্রজাতন্ত্রের শহর
বায়রা কলেজ

**বায়রা কলেজ** বাংলাদেশের একটি সরকারি কারিগরি শিক্ষা প্রতিষ্ঠান। এটি ঢাকা বিভাগের মানিকগঞ্জ জেলার সিঙ্গাইর উপজেলার, বায়রা ইউনিয়নের, অবস্থিত এবং বাংলাদেশ কারিগরি শিক্ষা বোর্ডের অধীনস্থ।

## তথ্যসূত্র

বিষয়শ্রেণী:শিক্ষাপ্রতিষ্ঠান
বিষয়শ্রেণী:মানিকগঞ্জ জেলার শিক্ষাপ্রতিষ্ঠান
বীরবাহা হাঁসদা

**বীরবাহা হাঁসদা** ভারতের মাননীয় প্রতিমন্ত্রী, বন বিভাগ (পশ্চিমবঙ্গ) এবং ঝাড়গ্রাম আসনের বিধানসভার সদস্য। তিনি সাঁওতালি ভাষার চলচ্চিত্রের একজন ভারতীয় অভিনেত্রী। তিনি বাংলা ও হিন্দি ভাষার ছবিতেও অভিনয় করেছিলেন।

## জীবনের প্রথমার্ধ
হানসদা ভারতের পশ্চিমবঙ্গ রাজ্যের আঙ্ক্রো গ্রামে একটি সাঁওতাল পরিবারে জন্মগ্রহণ করেছিলেন।  তার প্রয়াত পিতা নরেন হানসদা ঝাড়খণ্ড পার্টির (নরেন) প্রতিষ্ঠাতা ছিলেন। তার বাবা এবং তাঁর মা চুনিবালা হংসদা পশ্চিমবঙ্গ আইনসভার সদস্য ছিলেন। হানসদা নির্বাচনে অংশ নিয়েছিল।

তিনি ঘাটশিলা কলেজ থেকে উচ্চ মাধ্যমিক পাস করেন এবং কলকাতা বিশ্ববিদ্যালয় থেকে স্নাতক ডিগ্রি অর্জন করেন। তিনি অল্প বয়স থেকেই অভিনয় শুরু করেছিলেন।

## জীবনী
অভিনেত্রী ও প্রযোজক প্রেম মার্ডির সাথে কাজ শুরু করেন হানসদা। তার ২০০৮ সালের প্রথম চলচ্চিত্রটি ছিল *অ্যাডো আলোম এসো আসা ...।* তিনি তার অভিনয়ের জন্য প্রশংসা পেয়েছিলেন। অন্যান্য চলচ্চিত্রের মধ্যে রয়েছে *আচ্ছা থিক গিয়া*, *আস তানহে এনা* *আম্রে, আমেগ সারি দুলারিয়া* (২০১২), *তোদে সুतम* (২০১৩), *জুপুর জুলি*, *আওলোম রেজিন্যা সাকোম সিন্ডুর* (২০১৩), *জাওয়াই* ওরাহ বনগাঁ চ্যাপল কিডিং (২০১৪), *মালং* এবং *ফুলমনী।* তিনি 'এ না মোছলা বাহা' (২০১৪), 'এ ডোগর না' (২০১৪), 'চাগ চো চানো' (২০১৪) এবং 'গরোম শাড়ি শাড়ি' এর মতো গান এবং সঙ্গীত ভিডিওগুলিতে কাজ করেছেন। হাঁসদা এআইটিসির প্রার্থী হয়ে ঝাড়গ্রাম (বিধানসভা কেন্দ্র) থেকে ২০২১ সালের পশ্চিমবঙ্গ বিধানসভা নির্বাচনে জয়লাভ করেছিলেন।

## পুরস্কার

* ২০০৮ থেকে ২০১২ সাল পর্যন্ত সাঁওতালি ফিল্মফেয়ার অ্যাওয়ার্ড পেয়েছিল।
* আরএসসিএ অ্যাওয়ার্ড।
* সর্বশেষে, তার ফিল্ম Fulmoni দিল্লি ইন্টারন্যাশনাল ফিল্ম প্রতিযোগীতায় 122nd হয়, 2018 
* পশ্চিমবঙ্গের মুখ্যমন্ত্রী মমতা বন্দ্যোপাধ্যায়, 2019 এর অভ্যর্থনা।

## তথ্যসূত্র

বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:ঝাড়গ্রাম জেলার ব্যক্তি
বিষয়শ্রেণী:সাঁওতালি ব্যক্তি
বিষয়শ্রেণী:ঝাড়খণ্ড পার্টি (নরেন) এর রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৮০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ
দুর্গাদাস বসু

**দুর্গাদাস বসু** (১৯১০ - ১৬ মে ১৯৯৭) ছিলেন ভারতীয় সংবিধানের বিশিষ্ট ব্যাখ্যাকার, বিশ্বখ্যাত সংবিধান-বিশারদ ও বিচাপতি।  তিনি *কমেন্ট্রি অন দ্য কনস্টিটিউশন অফ ইন্ডিয়া* ও *কেসবুক অন দি ইন্ডিয়ান কনস্টিটিউশন ল*। প্রথম বইটি ভারতীয় সংবিধানের সঙ্গে সম্পর্কযুক্ত সামাজিক বিজ্ঞান ও আইন বিদ্যার সর্বাধিক গুরুত্বপূর্ণ পাঠ্যপুস্তকগুলির অন্যতম।

১৯৮৫ সালে দুর্গাদাস বসু পদ্মভূষণ সম্মানে ভূষিত হন। ১৯৯৪ সালে তিনি এশিয়াটিক সোসাইটির সাম্মানিক ফেলো মনোনীত হন।

## তথ্যসূত্র

বিষয়শ্রেণী:ভারতীয় আইনজীবী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:১৯১০-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:পাবলিক অ্যাফেয়ার্সে পদ্মভূষণ প্রাপক
১.১.১.১

**১.১.১.১** হল একটি ফ্রি ডোমেইন নেইম সিস্টেম(ডিএনএস)। এই পাবলিক ডিএনএস ব্যবস্থা ক্লাউডফ্লেয়ার দ্বারা পরিচালিত এবং এপিএনআইসি এর মালিকানাভুক্ত।

ইন্টারনেটে কোনও হোস্টের জন্য ডোমেন নাম রেজোলিউশন সরবরাহকারী একটি পুনরাবৃত্তিমূলক নেইম সার্ভার হিসাবে পরিষেবাটি কাজ করে। এই সেবাটি ১ এপ্রিল, ২০১৮-এ ঘোষণা করা হয়েছিল, এবং ক্লাউডফ্লেয়ার দ্বারা "ইন্টারনেটের দ্রুততম, গোপনীয়তা-প্রথম ভোক্তা DNS পরিষেবা" হিসাবে দাবি করা হয়েছে। ১১ নভেম্বর, ২০১৯-এ, ক্লাউডফ্লেয়ার আইওএস এবং এন্ড্রয়েড এর জন্য ১.১.১.১ পরিষেবার একটি মোবাইল সংস্করণ ঘোষণা করে।

## তথ্যসূত্র

## বহিঃসংযোগ
*অফিসিয়াল ওয়েবসাইট

বিষয়শ্রেণী:২০১৮-এ প্রতিষ্ঠিত ইন্টারনেট সম্পত্তি
বিষয়শ্রেণী:আইপি ঠিকানা
অ্যালান বেট্‌স

**স্যার অ্যালান আর্থার বেট্‌স**, সিবিই (, ১৭ ফেব্রুয়ারি ১৯৩৪ - ২৭ ডিসেম্বর ২০০৩) ছিলেন একজন ইংরেজ অভিনেতা। তিনি ১৯৬০-এর দশকে বিভিন্ন ধরনের চলচ্চিত্রে অভিনয় করে খ্যাতি অর্জন করেন, তন্মধ্যে রয়েছে শিশুতোষ *হুইসেল ডাউন দ্য উইন্ড* ও নাট্যধর্মী *আ কাইন্ড অব লাভিং*। তিনি *[[দ্য ফিক্সার (১৯৬৮-এর চলচ্চিত্র)|দ্য ফিক্সার]]* (১৯৬৮) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

তিনি অ্যান্থনি কুইনের সাথে *জোরবা দ্য গ্রিক* (১৯৬৪) চলচ্চিত্রে অভিনয় করে পরিচিতি লাভ করেন। এছাড়া তার অভিনীত উল্লেখযোগ্য চলচ্চিত্রসমূহ হল *কিং অব হার্টস* (১৯৬৬), *জর্জি গার্ল* (১৯৬৬), এবং *[[ফার ফ্রম দ্য ম্যাডিং ক্রাউড (১৯৬৭-এর চলচ্চিত্র)|ফার ফ্রম দ্য ম্যাডিং ক্রাউড]]* (১৯৬৭)। ১৯৬৯ সালে তিনি কেন রাসেলের *উইমেন ইন লাভ* ছবিতে অলিভার রিড ও গ্লেন্ডা জ্যাকসনের সাথে অভিনয় করেন।

তিনি বেটি মিডলারের বিপরীতে *দ্য গো-বিটুইন*, *অ্যান আনম্যারিড ওম্যান*, *নিজিন্‌স্কি* এবং *দ্য রোজ* চলচ্চিত্রে অভিনয় করেন এবং *দ্য মেয়র অব ক্যাস্টারব্রিজ*, হ্যারল্ড পিন্টারের *দ্য কালেকশন*, *আ ভয়েজ রাউন্ড মাই ফাদার*, *অ্যান ইংলিশম্যান অ্যাব্রড* এবং *প্যাক অব লাইজ* টেলিভিশন ধারাবাহিকে অভিনয় করেন। এছাড়া মঞ্চে তিনি সিমন গ্রে'র নাটকে অভিনয় করেন, তন্মধ্যে উল্লেখযোগ্য হল *বাটলি* ও *আদারওয়াইজ এনগেজড*।

## প্রারম্ভিক জীবন
বেট্‌স ১৯৩৪ সালের ১৭ই ফেব্রুয়ারি ইংল্যান্ডের ডার্বির ডার্লি অ্যাবির কুইন ম্যারি নার্সিং হোমে জন্মগ্রহণ করেন। তার পিতা হ্যারল্ড আর্থার বেট্‌স ছিলেন একজন বীমা ব্যবসায়ী ও সেলোবাদক, এবং মাতা ফ্লোরেন্স ম্যারি (জন্মনাম: হুইটক্রফ্‌ট) একজন পিয়ানোবাদক। বেট্‌স তার পিতামাতার তিন পুত্রের মধ্যে সর্বজ্যেষ্ঠ। তার জন্মের সময় তার পরিবার অ্যালেসট্রিতে বসবাস করত। তার জন্মের কিছুদিন পর তার মাইকলাভারে চলে যান এবং কিছুদিন পর পুনরায় অ্যালেসট্রিতে ফিরে আসেন।

বেট্‌স ডার্বিশায়ারের বেলপার ডার্বি রোডের হার্বার্ট স্ট্রুট গ্রামার স্কুলে পড়াশোনা করেন। তিনি এই স্কুলের নাটকে অভিনয় না করে নিয়মিত ডার্বি প্লেহাউজে যেতেন, এবং সেখানকার জন অসবর্ন ও জন ডেক্সটারের অভিনয়ের প্রশংসা করতেন। তিনি লন্ডনের রয়্যাল একাডেমি অব ড্রামাটিক আর্টের বৃত্তি পান। সেখানে তিনি অ্যালবার্ট ফিনি ও পিটার ওটুলের সাথে অভিনয়ের প্রশিক্ষণ লাভ করেন। পরে তিনি রয়্যাল আর্মস ফোর্সেস নিউটনে যোগদান করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৩৪-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংল্যান্ডের এলজিবিটিকিউ অভিনয়শিল্পী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:নাইটস ব্যাচেলর
বিষয়শ্রেণী:ব্রিটিশ নাইটহুড প্রাপ্ত অভিনেতা
বিষয়শ্রেণী:শ্রেষ্ঠ অভিনেতা বিভাগে বাফটা টিভি পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:অডিওবই পাঠক
বিষয়শ্রেণী:বাফটা বিজয়ী
বিষয়শ্রেণী:রয়্যাল শেকসপিয়র কোম্পানির সদস্য
মীরা শঙ্কর

**মীরা শঙ্কর** (জন্ম ৯ অক্টোবর, ১৯৫০) হলেন একজন ভারতীয় কূটনীতিক, যিনি ২০০৯ খ্রিষ্টাব্দের ২৬শে এপ্রিল থেকে ২০১১ পর্যন্ত আমেরিকা যুক্তরাষ্ট্রে ভারতের রাষ্ট্রদূত ছিলেন। তিনি ছিলেন আমেরিকা যুক্তরাষ্ট্রে দ্বিতীয় মহিলা রাষ্ট্রদূত, তার আগে উক্ত পদ অলংকৃত করেন প্রয়াত মাননীয়া বিজয়লক্ষ্মী পণ্ডিত। ২০১১ খ্রিষ্টাব্দের ১লা অগস্ট, নিরুপমা রাও মীরা শঙ্করের স্থলাভিষিক্ত হন।

মীরা শঙ্কর হলেন ১৯৭৩ ব্যাচের একজন আধিকারিক; তিনি ১৯৯১ খ্রিষ্টাব্দ থেকে ১৯৯৫ খ্রিষ্টাব্দ পর্যন্ত ওয়াশিংটন, ডি.সি. শহরে তার কাজে নিয়োজিত ছিলেন। তিনি রাষ্ট্রদূত রণেন সেন মহাশয়ের স্থলাভিষিক্ত হয়েছিলেন।

## প্রারম্ভিক জীবন ও পেশা
মীরা শঙ্কর নৈনিতাল শহরের সেন্ট মেরি'জ কনভেন্ট স্কুলে পড়াশোনা করেছেন। ১৯৭৩ খ্রিষ্টাব্দে তিনি ইন্ডিয়ান ফরেন সার্ভিসে যোগদান করেন।

মীরা শঙ্কর ১৯৮৫ খ্রিষ্টাব্দ থেকে ১৯৯১ খ্রিষ্টাব্দ পর্যন্ত ভারতের প্রধানমন্ত্রীর কার্যালয়ে ডাইরেক্টর হিসেবে কাজ করেছিলেন, এবং ১৯৯১ খ্রিষ্টাব্দ থেকে ১৯৯৫ খ্রিষ্টাব্দ পর্যন্ত বাণিজ্য ও শিল্প মন্ত্রণালয়ে কাজ করেন। যে সময় তিনি বিদেশ বিষয়ক মন্ত্রণালয়ের কাজে নিযুক্ত ছিলেন, সেই সময় দক্ষিণ এশীয় আঞ্চলিক সহযোগিতা সংস্থা (সার্ক)-এর সঙ্গে কাজের ক্ষেত্রে এবং নেপাল ও ভুটান দেশদ্বয়ের সঙ্গে সম্পর্কের ক্ষেত্রে দুটো গুরুত্বপূর্ণ বিভাগের নেতৃত্ব দিয়েছিলেন।

২০০৯ খ্রিষ্টাব্দের পূর্বে তিনি জার্মানির রাজধানী বার্লিনে ভারতের রাষ্ট্রদূত হিসেবে কাজ করেছেন।

মীরা শঙ্কর হলেন জি শঙ্কর বাজপাইয়ের পর প্রথম কূটনীতিক যিনি ওয়াশিংটনে নিযুক্ত হয়ে দুই দশকের বেশি সময় ধরে কাজ করেছিলেন। ২০০৩ খ্রিষ্টাব্দে তিনি অতিরিক্ত সচিবের পদমর্যাদা অর্জন করেছিলেন; তিনি জাতিসংঘ এবং আন্তর্জাতিক নিরাপত্তার জন্যে দায়িত্ব প্রাপ্ত ব্যক্তি ছিলেন।

## অন্যান্য কার্যকলাপসমূহ
মীরা শঙ্কর, আলফ্রেড গেসেলস্ক্যাফ্ট-এর ডয়েটশ ব্যাঙ্কের বোর্ড অফ ট্রাস্টিতে আসীন ছিলেন। তিনি প্রথম মহিলা, যিনি ২০১২ খ্রিষ্টাব্দে, ভারতীয় সমন্বয়কারী সংস্থা আইটিসির বোর্ড অফ ডাইরেক্টরে সামিল হয়েছিলেন।

## ব্যক্তিগত জীবন
মীরা শঙ্কর, ১৯৭৩ ব্যাচের ইন্ডিয়ান অ্যাডমিনিস্ট্রেটিভ সার্ভিসের অন্যতম আধিকারিক, অজয় শঙ্করের সঙ্গে বিবাহ বন্ধনে আবদ্ধ হন। মীরা শঙ্কর এবং অজয় শঙ্করের এক কন্যাসন্তান আছেন, যাঁর নাম প্রিয়া।

## বিতর্কসমূহ
মীরা শঙ্কর একসময় খবরের শিরোনামে এসেছিলেন, যখন জ্যাকসন-এভার্স বিমান বন্দরে ২০১০ খ্রিষ্টাব্দের ডিসেম্বরে তার প্যাট-ডাউন চেক হচ্ছিল, মার্কিন বিমানবন্দরে ভারতীয় ভিআইপিদের আটক ও অনুসন্ধান বচসায় যাঁরা জড়িয়ে পড়েছিলেন, তিনিও তাদের সঙ্গে যোগ দিয়েছিলেন। ওই ঘটনা ভারত থেকে কূটনৈতিক প্রতিবাদ ছিল। একজন ভারতীয় হিসেবে তিনিও সেই প্রতিবাদে সামিল হয়েছিলেন।

## আরো দেখুন

* List of ambassadors to the United States
* Embassy of India in Washington, D.C.
* Harsh Vardhan Shringla
* Navtej Sarna

## উল্লেখসমূহ


* Video: Ambassador Meera Shankar on US-India Relations Asia Society New York, Feb. 19, 2010

বিষয়শ্রেণী:জীবিত ব্যক্তি
বিষয়শ্রেণী:ভারতীয় কূটনীতিবিদ
বিষয়শ্রেণী:১৯৫০-এ জন্ম
বিষয়শ্রেণী:অপর্যালোচিত অনুবাদসহ পাতা
ব্রেন্ডা ফ্রিকার

**ব্রেন্ডা ফ্রিকার** (; জন্ম: ১৭ ফেব্রুয়ারি ১৯৪৫) হলেন একজন আইরিশ অভিনেত্রী। তিনি ত্রিশটির অধিক চলচ্চিত্র ও টেলিভিশন নাটকে অভিনয় করেছেন। তিনি *[[মাই লেফট ফুট]]* (১৯৮৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল *[[হোম অ্যালোন টু: লস্ট ইন নিউ ইয়র্ক]]* (১৯৯২), *সোয়ান* (১৯৯৬), *দ্য ওয়ার ব্রাইড* (২০০১), *ভেরোনিকা গেরিন* (২০০৩), *ইনসাইড আই অ্যাম ড্যান্সিং* (২০০৪), এবং *আলবার্ট নবস* (২০১১)। ২০১৪ সালে তিনি অভিনয় থেকে সাময়িকভাবে অবসর নেন।

## প্রারম্ভিক জীবন
ফ্রিকার ১৯৪৫ সালের ১৭ই ফেব্রুয়ারি আয়ারল্যান্ডের ডাবলিনে জন্মগ্রহণ করেন। তার পিতা ডেসমন্ড ফ্রেডরিক ফ্রিকার ছিলেন কৃষি অধিদপ্তরের কর্মকর্তা ও *দি আইরিশ টাইমস*-এর সাংবাদিক এবং মাতা বিনা (জন্মনাম: মার্ফি) ছিলেন স্ট্র্যাটফোর্ড কলেজের শিক্ষক। কৈশোরে তিনি তার পিতার পদাঙ্ক অনুসরণ করে সাংবাদিকতায় কর্মজীবন গড়তে চেয়েছিলেন।

অভিনয় জীবন শুরুর পূর্বে তিনি *দি আইরিশ টাইমস*-এর শিল্পকলা বিভাগের সহ-সম্পাদক ছিলেন এবং প্রতিবেদক হওয়ার ইচ্ছা পোষণ করতেন। ১৯ বছর বয়সে তিনি হঠাৎ করেই অভিনয়ের সুযোগ পান এবং ১৯৬৪ সালে উইলিয়াম সমারসেট মমের উপন্যাস অবলম্বনে নির্মিত *অব হিউম্যান বন্ডেজ* চলচ্চিত্রে ছোট অনুল্লেখ্য চরিত্রে অভিনয় করেন। পরবর্তী কালে তিনি আয়ারল্যান্ডের প্রথম সোপ অপেরা *টোলকা রো*-এ অভিনয় করেন।

## কর্মজীবন
ফ্রিকার *[[মাই লেফট ফুট]]* (১৯৮৯) চলচ্চিত্রে অভিনয় করে আন্তর্জাতিক অঙ্গনে প্রশংসিত হন। এই ছবিত ড্যানিয়েল ডে-লুইস অভিনীত ক্রিস্টি ব্রাউন চরিত্রে মায়ের ভূমিকায় অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। এছাড়া তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার অর্জন করেন। পরের বছর তিনি *মাই লেফট ফুট* ছবির রচয়িতা ও পরিচালক জিম শেরিডানের *দ্য ফিল্ড* ছবিতে রিচার্ড হ্যারিসের বিপরীতে ম্যাগি ম্যাকাবি চরিত্রে অভিনয় করেন।

অস্কার বিজয়ের পর ফ্রিকার হলিউডের কয়েকটি বড় বাজেটের চলচ্চিত্রে কাজ করেন, তন্মধ্যে উল্লেখযোগ্য হল ক্রিসমাস ক্লাসিক *[[হোম অ্যালোন টু: লস্ট ইন নিউ ইয়র্ক]]* (১৯৯২)। ১৯৯৩ সালে তিনি *সো আই ম্যারিড অ্যান এক্স মার্ডারার* ছবিতে মাইক মেয়ার্স অভিনীত উয়িকলি ওয়ার্ল্ড নিউজের চার্লি ম্যাকেঞ্জি চরিত্রের মা ম্যারি ম্যাকেঞ্জি চরিত্রে এবং ১৯৯৪ সালে পারিবারিক হাস্যরসাত্মক *অ্যাঞ্জেলস ইন দ্য আউটফিল্ড* ছবিতে জোসেফ গর্ডন-লেভিটের চরিত্রের মাতৃস্বরূপ তত্ত্বাবধায়ক চরিত্রে অভিনয় করেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আয়ারল্যান্ডীয় অভিনেত্রী
বিষয়শ্রেণী:আয়ারল্যান্ডীয় টেলিভিশন অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:আয়ারল্যান্ডীয় চলচ্চিত্র অভিনেত্রী
বিষয়শ্রেণী:২০শ শতাব্দীর আয়ারল্যান্ডীয় অভিনেত্রী
রামন পরিমালা

**রমন পরিমালা** (জন্ম ২১ নভেম্বর ১৯৪৮) একজন ভারতীয় গণিতবিদ যিনি বীজগণিত এ তার অবদানের জন্য পরিচিত। তিনি  এমোরি বিশ্ববিদ্যালয় কলা ও বিজ্ঞানে  গণিতের বিশিষ্ট অধ্যাপক। অনেক বছর ধরে তিনি  টাটা ইনস্টিটিউট অফ ফান্ডামেন্টাল রিসার্চ (TIFR), মুম্বাইয়ে অধ্যাপক ছিলেন।

## পরিচিতি
পরিমালা জন্মগ্রহণ এবং বেড়ে উঠেছেন তামিল নাড়ু, ভারতে। তিনি চেন্নাইয়ের সারদা বিদ্যালয়া গার্লস হাই স্কুল এবং স্টেলা মারিস কলেজে পড়াশোনা করেছেন।  তিনি মাদ্রাজ বিশ্ববিদ্যালয় (১৯৭০) থেকে তার এমএসসি থেকে  এবং মুম্বাই বিশ্ববিদ্যালয় (1976) থেকে পিএইচডি করেছেন; তার উপদেষ্টা ছিল টাটা ইনস্টিটিউট অফ ফান্ডামেন্টাল রিসার্চ (TIFR) এর রামায়েনগর শ্রীধরন।

## নির্বাচিত প্রকাশনা

* বিঘাত অ্যানালগ এর ব্যর্থতার উপর সেরে এর অনুমান, বুলেটিন এর AMS বুলেটিন, ভলিউম ৮২, ১৮৭৬, পিপি. ৯৬২-৯৬৪&nbsp;
* দ্বিঘাত স্পেস উপর বহুপদী এক্সটেনশন এর নিয়মিত রিং এর দ্বিমাত্রা , Mathematische Annalen, ভলিউম 261, ১৯৮২, পিপি. &nbsp;২৮৭-২৯২ 
* গ্যালোয়া কোহমোলজি এর শাস্ত্রীয় দলের উপর ক্ষেত্র কোহমোলজিক্যাল মাত্রা≦২, ই বেয়ার-ফ্লাকগিয়ার, আর পরিমালা - ইনভেনশন ম্যাথমেটিকা, ১৯৯৫ - স্প্রিঙ্গের 
* হারমিটিয়ান অ্যানালগ একটি উপপাদ্য এর স্প্রিঙ্গের, আর পরিমালা, রামায়েনগর শ্রীধরন, ভি সুরেশ - জার্নাল, বীজগণিত, ২০০১ - এল্সভিয়ার 
* শাস্ত্রীয় গ্রুপ এবং হাসে নীতি, ই বেয়ার-ফ্লাকগিয়ার, আর পরিমালা - Annals of Mathematics, ১৯৯৮ - jstor.org 

## সম্মান
পরিমালা ছিলেন  ১৯৯৪ সালে জুরিখে গণিতবিদদের আন্তর্জাতিক কংগ্রেসের আমন্ত্রিত স্পিকার  এবং ''গবেষণা, দ্বিঘাত ফর্ম — কিছু সাথে সংযোগ জ্যামিতি'' https://web.archive.org/web/20161003181416/http://www.mathunion.org/ICM/ICM1994.1/Main/icm1994.1.0324.0332.ocr.pdf এর উপর আলোচনা করেছেন। তিনি একটি  *গাণিতিক রৈখিক বীজগাণিতিক গ্রুপ উপর দুই মাত্রিক ক্ষেত্র* পূর্ণাঙ্গ ঠিকানা দিয়েছেন হায়দ্রাবাদ  কংগ্রেসে ২০১০ সালে।

* ফেলো অফ দ্য হিন্দু একাডেমী বিজ্ঞান
* সহকর্মী, ভারতীয় জাতীয় বিজ্ঞান একাডেমী
* ভাটনগর পুরস্কার , ১৯৮৭ সালে
* সম্মানসূচক ডক্টরেট, লাউসান্নে বিশ্ববিদ্যালয়, ১৯৯৯ সালে
* শ্রীনিবাস রামানুজন জন্ম শতবার্ষিকী পুরস্কার, ২০০৩ সাল সালে.
* টিডব্লিউএএস পুরস্কার গণিতের জন্য(২০০৫).
* ফেলো অব দ্য আমেরিকান গাণিতিক সমাজ (২০১২)

## তথ্যসূত্র

* 
* হোম পেজ এ Emory 
* Parimala এর জীবনী মধ্যে এগনেস স্কট কলেজ ডাটাবেসের মধ্যে নারী গণিতবিদ

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:তামিলনাড়ুর লেখিকা
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বৈজ্ঞানিক লেখক
বিষয়শ্রেণী:ভারতীয় নারী গণিতবিদ
বিষয়শ্রেণী:২১শ শতাব্দীর ভারতীয় গণিতবিদ
বিষয়শ্রেণী:২০শ শতাব্দীর ভারতীয় গণিতবিদ
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর নারী গণিতবিদ
বিষয়শ্রেণী:আমেরিকান ম্যাথমেটিকাল সোসাইটির সভ্য
বিষয়শ্রেণী:তামিলনাড়ুর বিজ্ঞানী
বিষয়শ্রেণী:ওয়ার্ল্ড একাডেমি অফ সায়েন্সেস পুরস্কার বিজয়ী
বিষয়শ্রেণী:বীজগণিতবিদ
তুফাইল ইবনে আমর আদ-দাওসি

**তুফাইল ইবনে আমর আদ-দাওসী** ()(মৃত্যু ৬৩৩ খ্রিঃ)।উপাধি 'যুন-নূর'।'দাওস' গোত্রের সন্তান হওয়ায় দাওসী বলা হয়।(কবীলা-দাওস ইয়ামনের একটি শক্তিশালী গোত্র)।তিনি ছিলেন এ গোত্রের 'রয়িস' বা 'সরদার'। তিনি ছিলেন মুহাম্মদ (স.) এর একজন সাহাবী।  ব্যবসা-বাণিজ্য ছিল তার পেশা।এ কারণে মাঝে মধ্যে তাকে মক্কায় আসা-যাওয়া করতে হতো।তিনি জাহিলি যুগের আরব এর সম্ভ্রান্ত ও আত্নমর্যাদাশীল ব্যক্তিবর্গের অন্যতম। তিনি ছিলেন তীক্ষ্ণ মেধা,প্রখর বুদ্ধিমত্তা, সহজাত কাব্য প্রতিভা ও সূক্ষ্ম  অনুভূতির অধিকারী।ভাষার মধুরতা,তিক্ততা ও ভাষার ইন্দ্রজাল সম্পর্কে তিনি ছিলেন সুবিজ্ঞ।
## জীবন

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:কবি সাহাবা
বিষয়শ্রেণী:সাহাবা
বিষয়শ্রেণী:৬৩৩-এ মৃত্যু
বিষয়শ্রেণী:যুদ্ধে নিহত মধ্যযুগীয় আরব
লক্ষ্মী কান্তা চাওলা

**লক্ষি কান্তা চাওলা** পাঞ্জাব সরকার এর সাবেক কেবিনেট মন্ত্রী এবং ভারতীয় জনতা পার্টি (বিজেপি) এর সদস্য।

## প্রাথমিক জীবন
মন্ত্রী হবার পূর্বে তিনি কলেজে প্রভাষক ছিলেন।

## রাজনৈতিক জীবন
তিনি ভারতীয় জনতা পার্টি’র জাতীয় সহ সভাপতি। পূর্বে তিনি স্বাস্থ্য দপ্তরের দায়িত্বপ্রাপ্ত ছিলেন  নিয়ে কাজ করার জন্য পরিচিত ছিলেন এবং ২০১০ থেকে তিনি সমাজ ও জনকল্যাণ দপ্তরে  কাজ করা শুরু করেন। ২০০৭ সালে তিনি অম্রিতসার কেন্দ্র থেকে স্টেট লেজিসলেটিভ এসেম্বলি তে নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাঞ্জাবি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাঞ্জাব (ভারত) বিধানসভার সদস্য ২০০৭-২০১২
বিষয়শ্রেণী:পাঞ্জাব, ভারতের রাজ্য মন্ত্রিপরিষদের মন্ত্রী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:অমৃতসরের ব্যক্তি
বাংলাদেশে অ্যালকোহল

**বাংলাদেশে** **অ্যালকোহল** এর ব্যবহার সীমাবদ্ধ ও নিয়ন্ত্রিত। ২০১৫ সালে বিশ্ব ব্যাংকের প্রকাশিত তথ্য অনুযায়ী এশিয়ার মধ্যে বাংলাদেশে সবচেয়ে কম অ্যালকোহল পান ও ব্যবহার করা হয়। তবে স্থানীয় পানীয় যেমন স্পিড, টাইগার এসবে অ্যালকোহল ও ক্যাফেইন ক্ষতিকর মাত্রায় মিশানো হয়, যা নিষিদ্ধের জন্য সরকারের কাছে অনেকসময় আবেদন করা হয়।

## ইতিহাস
১৮৮৭ সালে বাংলাদেশের প্রথম ডিস্টিলারি স্থাপিত হয়। রবার্ট রাসেল কেরু নামে এক ইংরেজ এটি স্থাপন করেন। যেটি বর্তমানে কেরু এ্যান্ড কোম্পানি বাংলাদেশ লিমিটেড নামে পরিচিত। এটি ১৯৭৩ সালে বাংলাদেশ সরকার জাতীয়করণ করে। ডিস্টিলারিটি দর্শনা চিনিকলের একটি অংশ এবং বাংলাদেশ চিনি ও খাদ্য শিল্প করপোরেশনের অধীনে পরিচালিত। বাংলাদেশের ১৫টি চিনিকলের মধ্যে একমাত্র কেরু এ্যান্ড কোম্পানিকে লোকসান গুনতে হয় না। এর লাভের প্রায় সম্পুর্নটাই আসে এখানকার ডিস্টিলারি ইউনিট থেকে। ডিস্টিলারিতে হুইস্কি, জিন,  ব্র্যান্ডি, ক্রেকাউট, রাম ও ভদকা উৎপন্ন হয়।
থাম্ব|দর্শনা ডিস্টিলারির পণ্য
২০০৩ সালে বাংলাদেশ সরকার যমুনা গ্রুপের যমুনা ডিস্টিলারি লিমিটেডকে মদ্যপ পানীয় উৎপাদনের লাইসেন্স দেয়। যমুনা ডিস্টিলারি লিমিটেড বাংলাদেশের প্রথম বেসরকারি প্রতিস্ঠান হিসেবে অ্যালকোহল উৎপাদনের  লাইসেন্স পায়। ২০০৯ সালে যমুনা হান্টার ব্র্যান্ডের বিয়ার বাংলাদেশে নিয়ে আসে।

## আইন
বাংলাদেশের আইন অনুসারে, কোন পানীয়তে ০.৫% এর বেশি অ্যালকোহল থাকলে সেটি অ্যালকোহলিক পানীয় হিসেবে গণ্য হবে। অ্যালকোহল বিপণন, মজুদ ও বহনের জন্য সরকারি অনুমতি প্রয়োজন হয়। অ্যালকোহল পানের জন্য একজনের অবশ্যই বৈধ অনুমতি নিতে হবে। মুসলিমদের অ্যালকোহলের অনুমতি পেতে হলে ডাক্তারি ব্যবস্থা পত্রের প্রয়োজন হয়। ব্যবস্থা পত্রটি  মেডিকেল কলেজের একজন সহযোগী অধ্যাপক বা সিভিল সার্জনের কাছে থেকে নিতে হবে।

ফেব্রুয়ারি, ২০২২ এর এক আইন অনুযায়ী ২১ বছর বয়সী সব উপজাতি সবাই মদ পানের লাইসেন্স পাবে। এছাড়া মদের দোকান খোলা ও গ্রহণ নিয়ে আইন অনেকাংশে শিথিল করে ফেলা হয়। বাংলাদেশে ১৩,০০০ জনের বিদেশি ও ২৮,০০০  জনের দেশি মদ পানের অনুমতি থাকলেও মদ পানকারী প্রকৃত সংখ্যা অনেক বেশি। ২০২২ সালে রিজার্ভ সংকটে বিদেশি মদ আমদানি বন্ধ করা হয়। গড়ে ক্যারু ও কোং(একমাত্র মদ উৎপাদনকারী) ১২,০০০ থেকে ১৩,০০০ বাক্স মদ বিক্রি করে।

## তথ্যসূত্র

বিষয়শ্রেণী:বাংলাদেশে অ্যালকোহল
বিষয়শ্রেণী:দেশ অনুযায়ী অ্যালকোহল
বিষয়শ্রেণী:অ্যালকোহলের অপব্যবহার
বিষয়শ্রেণী:বাংলাদেশের সামাজিক সমস্যা
ম্যাট ডিলন

**ম্যাথু রেমন্ড ডিলন** (; জন্ম: ১৮ ফেব্রুয়ারি ১৯৬৪) হলেন একজন মার্কিন অভিনেতা ও চলচ্চিত্র পরিচালক। তার চলচ্চিত্রে অভিষেক হয় ১৯৭৯ সালে *অভার দ্য এজ* দিয়ে এবং তিনি *মাই বডিগার্ড* (১৯৮০), *লিটল ডার্লিংস* (১৯৮০), *টেক্স* (১৯৮২), *রাম্বল ফিশ* (১৯৮৩), *দি আউটসাইডার্স* (১৯৮৩) ও *দ্য ফ্ল্যামিঙ্গো কিড* (১৯৮৪) চলচ্চিত্রে অভিনয় করে নিজেকে কিশোরদের আদর্শ হিসেবে প্রতিষ্ঠিত করেন। ১৯৮০-এর দশকের পরবর্তী সময়ে তিনি *ডাগস্টোর কাউবয়* (১৯৮৯), *সিঙ্গলস* (১৯৯২), *দ্য সেন্ট অব ফোর্ট ওয়াশিংটন* (১৯৯৩), *টু ডাই ফর* (১৯৯৫), *বিউটিফুল গার্লস* (১৯৯৬), *ইন অ্যান্ড আউট* (১৯৯৭), *দেয়ার্স সামথিং অ্যাবাউট ম্যারি* (১৯৯৮), এবং *ওয়াইল্ড থিংস* (১৯৯৮) ছবিতে অভিনয় করে সফলতা অর্জন করেন। ১৯৯১ সালে প্রখ্যাত চলচ্চিত্র সমালোচক রজার ইবার্ট তাকে তার বয়সী অভিনেতাদের মধ্যে শন পেনের সাথে যৌথভাবে সেরা অভিনেতা হিসেবে উল্লেখ করেন।

২০০০-এর দশকে তিনি *সিটি অব ঘোস্টস* (২০০২) দিয়ে পরিচালক হিসেবে আত্মপ্রকাশ করেন এবং *ফ্যাক্টোটাম* (২০০৫), *ইউ, মি অ্যান্ড ডুপ্রি* (২০০৬), ও *নাথিং বাট দ্য ট্রুথ* (২০০৮) চলচ্চিত্রে অভিনয় করেন। ২০০৪ সালে *[[ক্র্যাশ (২০০৪-এর চলচ্চিত্র)|ক্র্যাশ]]* চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন এবং ইন্ডিপেন্ডেন্ট স্পিরিট পুরস্কার অর্জন করেন। ২০১০-এর দশকে তিনি *সানলাইট জুনিয়র* (২০১৩), এবং *দ্য হাউজ দ্যাট জ্যাক বিল্ট* (২০১৮) চলচ্চিত্রে অভিনয় করেন এবং ২০১৫ সালে ফক্স টেলিভিশনের ধারাবাহিক *ওয়েওয়ার্ড পাইন্স*-এর প্রথম মৌসুমে অভিনয় করে স্যাটার্ন পুরস্কারের মনোনয়ন লাভ করেন।

## প্রারম্ভিক জীবন
ডিলন ১৯৬৪ সালের ১৮ই ফেব্রুয়ারি নিউ ইয়র্কের নিউ রোশেলে জন্মগ্রহণ করেন। তার পিতা পল ডিলন ছিলেন একজন পোট্রেট চিত্রশিল্পী ও পুতুল ভল্লুক নির্মাতা প্রতিষ্ঠান ইউনিয়ন ক্যাম্পের বিক্রয় ব্যবস্থাপক এবং মাতা ম্যারি এলেন একজন গৃহিণী। তার পিতামহী ছিলেন কমিক স্ট্রিপ শিল্পী ও ফ্ল্যাশ গর্ডনের স্রষ্টা অ্যালেক্স রেমন্ডের বোন। ডিলন তার পিতামাতার ছয় সন্তানের মধ্যে দ্বিতীয়। তার ভাই কেভিন ডিলন একজন অভিনেতা। তিনি আইরিশ বংশোদ্ভূত এবং তার পূর্বপুরুষদের কিছু অংশ স্কটিশ ও জার্মান ছিলেন। ডিলন রোমান ক্যাথলিক ধর্মাবলম্বী হিসেবে বেড়ে ওঠেন। তার শৈশব কাটে নিউ ইয়র্কের ম্যামারোনেকে।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:নিউ ইয়র্কের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:ব্রিটিশ বংশোদ্ভূত মার্কিন ব্যক্তি
বাংলাদেশের বৌদ্ধ বিহারের তালিকা

এটি বাংলাদেশের বৌদ্ধ বিহারসমূহের একটি তালিকা

## আরও পড়ুন
* বাংলাদেশে বৌদ্ধধর্ম

## তথ্যসূত্র

## বহিঃসংযোগ
* 

বিষয়শ্রেণী:ভারতীয় উপমহাদেশের প্রাচীন বিশ্ববিদ্যালয়
বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:বাংলাদেশে বৌদ্ধ মঠ
বিষয়শ্রেণী:বাংলাদেশের দর্শনীয় স্থানের তালিকা
বিষয়শ্রেণী:বাংলাদেশের ধর্মীয় ভবন ও স্থাপনার তালিকা
বিষয়শ্রেণী:বৌদ্ধ বিশ্ববিদ্যালয় ও কলেজ
জ্যাক প্যালন্স

**জ্যাক প্যালন্স** (; , জন্ম: **ভলোদিমির পালাহনিউক** (); ১৮ ফেব্রুয়ারি ১৯১৯ - ১০ নভেম্বর ২০০৬) ছিলেন একজন মার্কিন অভিনেতা ও গায়ক। তিনি তিনবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন, প্রথম দুইটি *[[সাডেন ফিয়ার]]* (১৯৫২) ও *[[শেন (চলচ্চিত্র)|শেন]]* (১৯৫৩) চলচ্চিত্রের জন্য এবং তৃতীয়টি *[[সিটি স্লিকার্স]]* (১৯৯১) চলচ্চিত্রের জন্য, যার জন্য তিনি এই পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল *প্যানিক ইন দ্য স্ট্রিটস* (১৯৫০), *সাইন অব দ্য প্যাগান* (১৯৫৪), *দ্য লোনলি ম্যান* (১৯৫৭), এবং *দ্য প্রফেশনালস* (১৯৬৬)।

টেলিভিশনে তিনি *প্লেহাউজ নাইন্টি* ধারাবাহিকে অভিনয় করে নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার অর্জন করেন।

## প্রারম্ভিক জীবন
জ্যাক প্যালন্স ১৯১৯ সালের ১৮ই ফেব্রুয়ারি পেন্সিলভেনিয়ার ল্যাটিমার মাইন্সে জন্মগ্রহণ করেন। তার জন্মনাম ভলোদিমির পালাহনিউক। তার পিতা ইভান পালাহনিউক কয়লা খনিতে কাজ করতেন এবং তার মাতা অ্যানা (জন্মনাম: গ্রামিয়াক)। তার পিতামাতা দুজনেই ইউক্রেন থেকে মার্কিন যুক্তরাষ্ট্রে আসেন। ইভান দক্ষিণ-পশ্চিম ইউক্রেনের ইভান জলোতে (বর্তমান তের্নোপিল অবলাস্ত) ও অ্যানা এলভিভ অবলাস্তের বাসিন্দা ছিলেন।

প্যালন্সের ছয় ভাইবোন ছিল। তিনি ১৯৩০-এর দশকে পেশাদার মুষ্টিযোদ্ধা হওয়ার পূর্বে কয়লা খনিতে কাজ করতেন। তিনি জ্যাক ব্রাজ্জো নামে মুষ্টিযুদ্ধে অংশগ্রহণ করতেন এবং ১২টি নকআউটসহ টানা ১৫টি জয়ের রেকর্ড গড়েন। পরবর্তী কালে তিনি জো বাকসির কাছে পায়ার-সিক্স ব্র-তে পরাজিত হন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯১৯-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইউক্রেনীয় বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:পেন্সিলভেনিয়ার অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন মুষ্টিযোদ্ধা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:মার্কিন পুরুষ মুষ্টিযোদ্ধা
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
ম্যারি উর

**এইলিন ম্যারি উর** (; জন্ম: ১৮ ফেব্রুয়ারি ১৯৩৩ - ৩ এপ্রিল ১৯৭৫) ছিলেন একজন স্কটিশ মঞ্চ ও চলচ্চিত্র অভিনেত্রী। তিনি *লুক ব্যাক ইন অ্যাঙ্গার*-এর ব্রডওয়ে মঞ্চায়নে (১৯৫৮) ও চলচ্চিত্রায়নে (১৯৫৯) অভিনয় করে সমাদৃত হন। ১৯৬০ সালে *[[সন্স অ্যান্ড লাভার্স (চলচ্চিত্র)|সন্স অ্যান্ড লাভার্স]]* চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। ডেবরা কারের পর তিনি অস্কারের মনোনয়ন প্রাপ্ত দ্বিতীয় স্কটিশ অভিনেত্রী। তার অভিনীত অন্যান্য উল্লেখযোগ্য চলচ্চিত্রসমূহ হল *দ্য লাক অব জিঞ্জার কফি*, *কাস্টার অব দ্য ওয়েস্ট* এবং *হোয়ার ইগলস ডেয়ার*।

## প্রারম্ভিক জীবন
উর ১৯৩৩ সালের ১৮ই ফেব্রুয়ারি স্কটল্যান্ডের গ্লাসগো শহরে জন্মগ্রহণ করেন। তার পিতা কলিন ম্যাকগ্রেগার উর একজন প্রকৌশলী ছিলেন এবং তার মাতা এডিথ সুইনবার্ন। তিনি ইয়র্কের মাউন্ট স্কুলে পড়াশোনা করেন। তিনি ১৯৫১ সালে তার স্কুলের প্রধান শিক্ষিকার সুপারিশে ইয়র্কে সাইকেল অব মিস্ট্রি প্লেস-এ ভার্জিন ম্যারি চরিত্রে অভিনয় করেন, যা পরে ব্রিটেন উৎসবে পুনর্জীবিত করা হয়। তিনি মঞ্চ অভিনয়ের জন্য তিন বছর রয়্যাল সেন্ট্রাল স্কুল অব স্পিচ অ্যান্ড ড্রামায় এবং পরে লন্ডনের রয়্যাল অ্যালবার্ট হলে প্রশিক্ষণ গ্রহণ করেন। ১৯৫৪ সালে তার প্রশিক্ষণের শেষ বছরে তিনি কার্লটন হবস বারসারি জয় করেন এবং রেডিও ড্রামা কোম্পানিতে যোগদানের প্রস্তাব পান, কিন্তু তিনি এই প্রস্তাব প্রত্যাখ্যান করেন।

## কর্মজীবন
উর অভিনীত প্রথম চলচ্চিত্র *স্টর্ম অভার দ্য নাইল* ১৯৫৫ সালে মুক্তি পায়। তিনি ব্রডওয়ে মঞ্চে তার করা *লুক ব্যাক ইন অ্যাঙ্গার*-এর চলচ্চিত্রায়নে (১৯৫৯) অ্যালিসন পোর্টার চরিত্রে অভিনয় করে সমাদৃত হন। ১৯৬০ সালে *[[সন্স অ্যান্ড লাভার্স (চলচ্চিত্র)|সন্স অ্যান্ড লাভার্স]]* চলচ্চিত্রে ক্লারা ডস চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন। ডেবরা কারের পর তিনি অস্কারের মনোনয়ন প্রাপ্ত দ্বিতীয় স্কটিশ অভিনেত্রী।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৩৩-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:২০শ শতাব্দীর স্কটিশ অভিনেত্রী
বিষয়শ্রেণী:স্কটল্যান্ডীয় চলচ্চিত্র অভিনেত্রী
বিষয়শ্রেণী:স্কটল্যান্ডীয় মঞ্চ অভিনেত্রী
বিষয়শ্রেণী:গ্লাসগোর অভিনেত্রী
বিষয়শ্রেণী:রয়্যাল শেকসপিয়ারীয় কোম্পানির সদস্য
বিষয়শ্রেণী:সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:স্কটিশ চলচ্চিত্র অভিনেত্রী
বিষয়শ্রেণী:স্কটিশ মঞ্চ অভিনেত্রী
২০১৯ দক্ষিণ এশীয় গেমস

**২০১৯ দক্ষিণ এশীয় গেমস** দক্ষিণ এশিয়ার বহু-ক্রীড়া প্রতিযোগিতা ও সর্ববৃহৎ ক্রীড়া আসর দক্ষিণ এশীয় গেমসের ১৩তম আসর, যা আনুষ্ঠানিকভাবে **১৩তম দক্ষিণ এশীয় গেমস** নামে পরিচিত। ক্রীড়া আসরটি মূলত ২০১৯ সালের ৯-১৮ মার্চ নেপালের কাঠমান্ডু, পোখরা ও জানপুরে অনুষ্ঠিত হওয়ার কথা ছিল, কিন্তু তা পিছিয়ে দেওয়া হয়। পরবর্তীতে ১ মার্চ ২০১৯ সালে ব্যাংককে দক্ষিণ এশিয়ান অলিম্পিক কাউন্সিলের নির্বাহী বোর্ডের সভায় নতুন সময় হিসেবে ফিলিপাইনে অনুষ্ঠিত দক্ষিণ পূর্ব এশীয় গেমসের সময়কে বেছে নেওয়া হয়। অবশেষে ১-১০ ডিসেম্বর ২০১৯ তারিখে নেপালের রাজধানী কাঠমান্ডু ও পোখরাতে দক্ষিণ এশীয় গেমস অনুষ্ঠিত হয়। ১ ডিসেম্বর দশরথ রঙ্গশালা স্টেডিয়ামে পুরুষের ফুটবল খেলা দিয়ে আনুষ্ঠানিক উদ্বোধনের মাধ্যমে গেমসের শুরু হয় এবং উদ্বোধন করেন নেপালের রাষ্ট্রপতি বিদ্যা দেবী বান্দারি। ১০ ডিসেম্বর একই স্টেডিয়ামে সমাপনী অনুষ্ঠান অনুষ্ঠিত হয়। এবারের আসরে ভারত ১৭৪টি স্বর্ণপদক সহ ৩১২টি পদক নিয়ে পদক তালিকার শীর্ষে অবস্থান করছে। স্বাগতিক নেপাল ৫১টি স্বর্ণপদক সহ ২০৬টি পদক নিয়ে দ্বিতীয় স্থানে জায়গা করে নিয়েছে।

## লোগো ও মাস্কাট
২০১৯ সালের ১৩ মে নেপালের যুব ও ক্রীড়া মন্ত্রণালয় ১৩তম দক্ষিণ এশীয় গেমসের লোগো ও মাস্কোট উন্মোচন করে। নেপাল অলিম্পিক কমিটির সাথে মন্ত্রণালয় ২০১৯ সালের দক্ষিণ এশীয় গেমসের জন্য অফিসিয়াল মাস্কোট হিসাবে এক জোড়া কৃষ্ণশার প্রকাশ করেছে। কৃষ্ণসার এন্টিলোপ প্রজাতির একমাত্র বিদ্যমান সদস্য এবং এদের অধিকাংশই নেপালের দক্ষিণাঞ্চলে দেখা যায় এবং এটি নেপালের একটি বিপন্ন প্রজাতি।

## মাঠ
এই আসরের বিভিন্ন খেলাধুলা নেপালের কাঠমন্ডু, পোখরা ও জনকপুরে অনুষ্ঠিত হয়। 

### কাঠমন্ডু

### পোখরা

### জনকপুর

## অংশগ্রহনকারী
প্রতিযোগিতায় সাতটি দেশের ২,৭১৫ জন ক্রীড়াবিদ অংশগ্রহণ করেছে। ১৯৯৯ সালের পর এবারই প্রথম আফগানিস্তান অংশগ্রহণ করেনি, তারা ২০১৬ সালে দক্ষিণ এশীয় অলিম্পিক কাউন্সিল ত্যাগ করে।

## খেলাধুলা
### ক্রীড়া
গেমসে ২৭টি ক্রীড়ায় প্রতিদ্বন্দ্বিতা জন্য নির্ধারিত হয়েছে। এবারের আসরে ৮ বছর পর আবারও ক্রিকেটের অভিষেক হবে। গলফ ও কারাতে এ দুটি ক্রীড়া স্বাগতিকের পছন্দ অনুযায়ী খেলায় অন্তর্ভুক্ত করা হয়েছে। সকল ইভেন্টে ন্যূনতম চারটি অংশগ্রহণকারী দল অন্তর্ভুক্ত থাকতে হবে অন্যথায় ইভেন্টটি অনুষ্ঠিত হবে না। প্যারাগ্লাইডিং প্রতিযোগিতায় অভিষেকের কথা ছিল, কিন্তু পরে তা বাতিল করা হয়েছিল, কারণ মাত্র দুটি দেশের (নেপাল এবং পাকিস্তান) প্রতিযোগী নিবন্ধভুক্ত করেছিল।

* 
* 
* 
* 
* 
* 
* 
** মাউন্টেন বাইকিং (4)
** রোড (4)
* 
* 
* 
* 
* 
* 
* 
* 
* 
* 
* 
* 
* 
* 
* 
** ডুয়েথলন (2)
** ট্রায়াথলন (3)
* ভলিবল
** 
** 
* 
* 
* 

### সময়সূচী

## পদক তালিকা
 

## রেকর্ড সমূহ

## তথ্যসূত্র

বিষয়শ্রেণী:দক্ষিণ এশীয় গেমস
বিষয়শ্রেণী:২০১৯ দক্ষিণ এশীয় গেমস
বিষয়শ্রেণী:নেপালে বহু-ক্রীড়া প্রতিযোগিতা
বিষয়শ্রেণী:২০১৯-এ বহু-ক্রীড়া প্রতিযোগিতা